Ρομάν Σιρόκοφ

Ο Ρομάν Νικολάεβιτς Σιρόκοφ (ρωσικά: Роман Николаевич Широков) γεννήθηκε στις 6 Ιουλίου 1981 και είναι Ρώσος διεθνής πρώην ποδοσφαιριστής.

Καριέρα

Αρχή της καριέρας 

Πριν υπογράψει στην Ζενίτ Αγίας Πετρούπολης, ο Σιρόκοφ έπαιξε στην ΦΚ Χίμκι, στην Ρουμπίν Καζάν, στην ΦΚ Σατούρν, στην ΦΚ Βίτνοε, στην ΦΚ Ίστρα, στην Τορπέντο-ΖΙΛ και στην ΤΣΣΚΑ-2.

Ζενίτ Αγίας Πετρούπολης 

Ο Σιρόκοφ άρχισε την πρώτη του χρονιά στην Ζενίτ ως κεντρικός μπακ, καθώς ο τότε-προπονητής της ομάδας, Ντικ Άντβοκατ, προσπαθούσε να καλύψει τα κενά στο κέντρο της άμυνας μετά την μετακόμιση του Μάρτιν Σκρτελ στην Λίβερπουλ και τον τραυματισμό του Νίκολα Λόμπερτς. Ως κεντρικός μπακ, ο Σιρόκοφ κατέκτησε το Κύπελλο ΟΥΕΦΑ 2007-08.

Διεθνής καριέρα 

Ο Σιρόκοφ έκανε το ντεμπούτο του για την εθνική Ρωσίας σε φιλικό αγώνα απέναντι στην εθνική Ρουμανίας, στις 28 Μαρτίου 2008.

Ο Σιρόκοφ καλέστηκε στην εθνική για το Euro 2008 και συμμετείχε ως βασικός στον αγώνα απέναντι στην εθνική Ισπανίας, στο κέντρο της άμυνας. Ωστόσο, ο Σιρόκοφ δεν έπαιξε καλά και ως αποτέλεσμα οι Ρώσοι δέχτηκαν δύο τέρματα από τη ζώνη του Ρομάν - ο αγώνας έληξε με σκορ 4:1 υπέρ των Ισπανών. Μετά τον αγώνα, ο Γκους Χίντιγκ τον έβαλε στον πάγκο και ο Σιρόκοφ δεν συμμετείχε ξανά σε αγώνα της διοργάνωσης.

Μετά από σειρά εμφανίσεων στη μεσαία γραμμή της Ζενίτ, ο Σιρόκοφ έλαβε ξανά πρόσκληση στην εθνική Ρωσίας, το 2010, για φιλικό αγώνα απέναντι στην εθνική Βουλγαρίας, στον οποίο πέτυχε το πρώτο του τέρμα για την εθνική Ρωσίας. Στις 25 Μαϊου 2012, ο Ρομάν συμπεριλήφθη στην 23μελη σύνθεση της εθνικής Ρωσίας για το Euro 2012. Πέτυχε το δεύτερο τέρμα της εθνικής Ρωσίας στον πρώτο αγώνα της διοργάνωσης απέναντι στην εθνική Τσεχίας - ο αγώνας έληξε με σκορ 4:1 υπέρ των Ρώσων.

Διακρίσεις 

 Ζενίτ Αγίας Πετρούπολης

 1η θέση στο Πρωτάθλημα Ρωσίας: 2010, 2011-12
 Κάτοχος του Κυπέλλου ΟΥΕΦΑ: 2007-08
 Κάτοχος του Σούπερ Καπ Ρωσίας: 2008
 3η θέση στο Πρωτάθλημα Ρωσίας: 2009
 Κάτοχος του Κυπέλλου ποδοσφαίρου Ρωσίας: 2009-10
 Κάτοχος του Σούπερ Καπ Ρωσίας: 2008, 2011
 Στον κατάλογο των 33 καλύτερων ποδοσφαιριστών του Πρωταθλήματος Ρωσίας: 2010, 2011-12

 Εθνική Ρωσίας

 Χάλκινο μετάλλιο στο Euro 2008

Στατιστική

Παραπομπές

Πηγές
Ο "αυτοκαταστροφικός" Ρομάν Σιρόκοβ

Εξωτερικοί σύνδεσμοι 

  Σελίδα του παίκτη στην επίσημη ιστοσελίδα της Ζενίτ Αγίας Πετρούπολης 
  Σελίδα του παίκτη στην επίσημη ιστοσελίδα της ΡΠΟ
 Σελίδα του παίκτη στο National Football Teams
 Euro 2012: Russia profile – Roman Shirokov, Guardian

Ρώσοι ποδοσφαιριστές
Ποδοσφαιριστές Εθνικής Ρωσίας
Μέσοι ποδοσφαιριστές
Ποδοσφαιριστές Ζενίτ Αγίας Πετρούπολης
Ποδοσφαιριστές ΤΣΣΚΑ Μόσχας
Ποδοσφαιριστές ΦΚ Μόσχας
Ποδοσφαιριστές ΦΚ Χίμκι
Ποδοσφαιριστές Ρουμπίν Καζάν
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές ΦΚ Σατούρν
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Πρέμιερ Λιγκ Ρωσίας
Ποδοσφαιριστές ΦΚ Κρασνοντάρ
Ποδοσφαιριστές Σπαρτάκ Μόσχας